Document ID: 31996R0812

KOMISSION ASETUS (EY) N:o 812/96,
annettu 2 päivänä toukokuuta 1996,
1 päivästä tammikuuta 1996 alkaen tuodun esikuoritun Indica-riisin tuontitullin muuttamisesta asetuksen (EY) N:o 321/96 soveltamisen seurauksena
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon neuvoston asetuksen (ETY) N:o 1418/76 soveltamista koskevista yksityiskohtaisista säännöistä riisialan tuontitullien osalta 30 päivänä kesäkuuta 1995 annetun komission asetuksen (EY) N:o 1573/95 (1), sellaisena kuin se on viimeksi muutettuna asetuksella (EY) N:o 321/96 (2), ja erityisesti sen 4 artiklan 1 kohdan,
sekä katsoo, että
sen seurauksena, että asetuksen (EY) N:o 1573/95 liite I on muutettu asetuksella (EY) N:o 321/96, esikuoritun Indica-riisin tuontitullin laskemiseksi tarvittavassa viitehinnassa on 1 päivästä tammikuuta 1996 otettava huomioon viitelaadun US long grain 2/4/73 lisäksi myös viitelaatu US long grain Parboiled 1/4/88, ja
1 päivästä tammikuuta 1996 sovellettavat tuontitullit on vahvistettu komission asetuksissa (EY) N:o 3037/95 (3), (EY) N:o 7/96 (4), (EY) N:o 62/96 (5) ja (EY) N:o 184/96 (6), sellaisena kuin se on muutettuna asetuksella (EY) N:o 234/96 (7), (EY) N:o 234/96 ja (EY) N:o 288/96 (8), toisin sanoen ennen asetuksen (EY) N:o 321/96 voimaantuloa sovellettujen perusteiden mukaan laskettujen viitehintojen perusteella; tämän vuoksi olisi muutettava 1 päivästä tammikuuta 1996 mainitun tullin määrät,
ON ANTANUT TÄMÄN ASETUKSEN:
1 artikla
1. Muutetaan CN-koodeihin 1006 20 17 ja 1006 20 98 kuuluvien tuotteiden tuontitullit, sellaisina kuin ne on vahvistettu asetusten (EY) N:o 3037/95, (EY) N:o 7/96, (EY) N:o 62/96, (EY) N:o 184/96, (EY) N:o 234/96 ja (EY) N:o 288/96 liitteessä I, tämän asetuksen liitteen I mukaisesti.
2. Muutetaan esikuoritun Indica-riisin tuontitullit ja cif-ARAG -hinnat, sellaisina kuin ne on vahvistettu asetusten (EY) N:o 3037/95, (EY) N:o 7/96, (EY) N:o 62/96, (EY) N:o 184/96, (EY) N:o 234/96 ja (EY) N:o 288/96 liitteessä II, tämän asetuksen liitteen II mukaisesti.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä toukokuuta 1996.

Labels: 3
17
15
6